དཔལ་ཀྱེའི་རྡོ་རྗེའི་རྒྱ་ཆེར་འགྲེལ་པ་རྒྱུད་དོན་བདེ་བླག་
ཏུ་རྟོགས་བྱ་བཞུགས་སོ། །
༄༅། །ཨོཾ་སྭསྟི་སིཧཱུྃ། རྒྱུད་ཀྱི་རྒྱལ་པོ་དཔལ་ཀྱེའི་རྡོ་རྗེའི་རྒྱ་ཆེར་འགྲེལ་
པའི་སྙིང་པོ། ལས་དང་པོ་པས་བདེ་བླག་ཏུ་རྟོགས་བྱེད་ཅེས་བྱ་བ། རྗེ་བཙུན་རིན་པོ་ཆེ་
དམིགས་པ་མེད་པའི་ཐུགས་རྗེ་ཆེན་པོ་ཅན་མཁྱེན་རབ་ཀྱི་དབང་ཕྱུག་དམ་པ་རྣམས་དང་
བཅོམ་ལྡན་འདས་དཔལ་ཀྱེའི་རྡོ་རྗེ་ལ་གུས་པས་ཕྱག་འཚལ་ལོ། །མཁྱེན་པའི་གཏིང་
མཐའ་དཔག་ཡས་ཤིང་། །དྲི་མེད་ཐུགས་རྗེའི་ཆབ་ཀྱིས་གཏམས། །ཕྲིན་ལས་ཡིད་
བཞིན་ནོར་བུའི་གཏེར། །རྗེ་བཙུན་ཆུ་བདག་ལ་ཕྱག་འཚལ། །སྟོང་ཉིད་སྙིང་རྗེ་དབྱེར་
མེད་དངོས། །དུས་མཐའི་སྤྲིན་དང་མཚུངས་པའི་མདོག །སྣ་ཚོགས་གར་གྱིས་བརྗིད་
པའི་སྐུ། །ཀྱེའི་རྡོ་རྗེ་དཔལ་ལ་འདུད། །དེ་ཉིད་སྟོན་བྱེད་རྒྱུད་ཀྱི་དོན། །དང་པོའི་ལས་
ཅན་སྐྱེ་བོ་ཡིས། །བདེ་བླག་རྟོགས་ཕྱིར་རྒྱུད་འགྲེལ་གྱི། །སྙིང་པོ་ངེས་པར་བསྡུ་བར་བྱ།།
འདི་འཆད་པ་ལ་དོན་གཉིས་ཀྱིས་རྟོགས་པར་བྱ་སྟེ། གང་གིས་གཏན་ལ་འབེབས་པར་
བྱེད་པ་སྤྱིའི་དོན་དང༌། གང་གཏན་ལ་དབབ་པར་བྱ་བ་གཞུང་གི་དོན་ཏོ། །དང་པོ་ནི་
རྣལ་འབྱོར་གྱི་དབང་ཕྱུག་བིརླ་པའི་དགོངས་པས་རྒྱུད་སྡེ་གང་འཆད་ཀྱང་སྔོན་དུ་རྒྱུད་སྡེ་
སྤྱིའི་རྣམ་པར་བཞག་པ་དང༌། རྒྱུད་ཀྱི་མཚན་དོན་དང༌། རྒྱུད་བཤད་ཐབས་ཀྱི་མན་ངག་
དང༌། རྒྱུད་དེ་ཉམས་སུ་བླང་བའི་ཐབས་མངོན་པར་རྟོགས་པ་དང་བཞི་ལེགས་པར་
རྟོགས་ ནས་ འཇུག་ པ་ ཡིན་པས། དེ་ ལྟར་འཆད་པ་ལ་བཞིའི་དང་པོ་ ལ། ཁྱད་པར་
འཕགས་ཚུལ། རྒྱུད་སྡེའི་དབྱེ་བ། གྲངས་ངེས་པ། རྣམ་གྲངས་དང་ངེས་ཚིག །དེ་ཐམས་
1

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
༥
་ལ་
ཅད་གཉིས་སུ་བསྡུ་བ། རྒྱུད་སྡེའི་ཚད་བསྟན་པ་དང་དྲུག་གི་དང་པོ་ནི། སློབ་དཔོན་ཤཱནྟི་
པས། དམིགས་པ་རྣམ་པར་དག་པ་དང༌། །གྲོགས་ཀྱི་མཐུ་དང་སྤྱོད་པ་ཡིས། །བློ་ལྡན་
རྣམས་ཀྱི་ཐེག་པ་ནི། །ཆེན་པོའི་ཆེན་པོ་ཉིད་དུ་བསྒྲགས། །ཞེས་ཏེ། ཕ་རོལ་ཏུ་ཕྱིན་
དང༌། སྔགས་ཀྱི་ཐེག་པ་ལ་དོན་དམ་པའི་བདེན་པ་ལ་ཁྱད་པར་མེད་ཀྱང༌། ཀུན་རྫོབ་ཀྱི་
བདེན་ པ་ ཟབ་ ཅིང་ རྒྱ་ ཆེ་ བའི་ ཁྱད་ པར་ ལས་ཁྱད་པར་ཡོད་དེ། ཇི་ལྟར་ སྣང་ བའི་
དམིགས་པ་རྣམས་ལྷར་བསྒོམས་པས་དམིགས་པ་རྒྱ་ཆེ་བ་དང་། དུས་གསུམ་སངས་
རྒྱས་ཀྱིས་བསྟེན་པའི་དམ་ཚིག་རྣམས་ཡིད་བཞིན་དུ་བཟུང་བས་བྱིན་རླབས་ཁྱད་པར་
ཅན་སྐྱེ་བར་འགྱུར་བས་གྲོགས་རྒྱ་ཆེ་བ་དང་། སངས་རྒྱས་བྱང་སེམས་རྣམས་འགྲོ་བའི་
དོན་སྤྱོད་པ་དང༌། ཞིང་ཡོངས་སུ་དག་པར་བྱིན་གྱིས་རློབ་པ་ལྟར་རྗེས་སུ་སྐྱེས་པའི་སྤྱོད་
པ་རྒྱ་ཆེ་བ་སྟེ། འདི་གསུམ་དབུ་མ་པ་དང༌། སེམས་ཙམ་པ་དང་། ཉན་རང་ལ་མེད་པས་
གྲངས་མེད་གསུམ་དང་ བཞིས་འཚང་རྒྱ་ལ། སྔགས་ལ་ཡོད་པས་དུས་ཅུང་ཟད་ཀྱིས་
འཚང་རྒྱ་བས་ཁྱད་པར་ ཆེའོ་ཞེས་པའོ། །གཉིས་པ་ལ་གསུམ་ལས། དང་པོ་དབྱེ་བ་
དངོས་ནི། མདོར་བསྡུ་ན་རྣམ་པ་གཉིས་ཏེ། ངོ་བོ་ཉིད་ཀྱི་གསང་སྔགས་ཐབས་དང་ཤེས་
རབ་གཉིས་སུ་མེད་པ་དང་། བཏགས་པའི་གསང་སྔགས་ལྷ་དང་སྔགས་དང་ཕྱག་རྒྱ་དང་
ཕྲིན་ལས་དང་ཏིང་ངེ་འཛིན་གྱི་ཚོགས་དང་མཆོད་པ་དང་བསྟོད་པ་ལ་སོགས་པའོ། །དེ་
སྟོན་པའི་རྒྱུད་ཀྱང་རྣམ་པ་བཞི་སྟེ། བྱ་བ་དང༌། སྤྱོད་པ་དང༌། རྣལ་འབྱོར་དང་། རྣལ་
འབྱོར་བླ་ན་མེད་པའི་རྒྱུད་དོ། །གཉིས་པ་འབྱེད་པའི་རྒྱུ་མཚན་ལ་དྲུག་གི །དང་པོ་སྦྱང་
བྱ་ཆགས་པ་རིགས་བཞིའི་སྒོ་ནས་དབྱེ་བ་ནི། ཆགས་ཅན་གྱི་གང་ཟག་ཆགས་བྲལ་གྱི་
ལམ་གྱིས་ མི་འདུལ་བ་ལ་གསང་སྔགས་བསྟན་ཏེ། སྒྲོན་གསལ་ལས། སྐྱེ་བོ་འདོད་
ཆགས་ཅན་དོན་དུ་ཞེས་ སོ། ། །འདོད་ ཁམས་ ལ་ འདོད་ ཆགས་ རིགས་བཞི་སྟེ། མཛོད་
2

ཀྱེ་རྡོར་རྒྱ་ཆེར་འགྲེལ་རྒྱུད་དོན་བདེ་བླག་ཏུ་རྟོགས་བྱ།
ལས། གཉིས་གཉིས་འཁྱུད་དང་ལག་བཅངས་དང་། །རྒོད་དང་བལྟས་པས་འཁྲིག་པ་
ཡིན། །ཞེས་ སོ། །དེའི་དབང་གིས་རྒྱུད་སྡེ་ བཞིར་བཞག་སྟེ། སཾ་བུ་ཊིར། རྒོད་དང་
བལྟས་དང་ལག་བཅངས་དང༌། །གཉིས་གཉིས་འཁྱུད་དང་རྣམ་པ་བཞི། །སྲིན་བུའི་ཚུལ་
གྱིས་རྒྱུད་བཞིར་གནས། །ཞེས་སོ། །དེ་ལས་གཞན་འཕྲུལ་དབང་བྱེད་སོགས་བལྟས་
པས་ཚིམ་པའི་ཆགས་པའི་གཉེན་པོར་ལྷ་ཕོ་མོ་ཕན་ཚུན་བལྟས་པས་ཚིམ་པའི་དགའ་
བདེ་ལམ་དུ་བྱེད་པ་བྱ་རྒྱུད། འཕྲུལ་དགའ་བ་རྒོད་པས་ཚིམ་པའི་ཆགས་པའི་གཉེན་
པོར་ལྷ་ཕོ་མོ་ཕན་ཚུན་རྒོད་པས་ཚིམ་པའི་མཆོག་དགའི་བདེ་བ་ལམ་དུ་བྱེད་པ་སྤྱོད་རྒྱུད།
དགའ་ལྡན་པ་ལག་བཅངས་ཀྱིས་ཚིམ་པའི་ཆགས་པའི་གཉེན་པོར་ལྷ་ཕོ་མོ་ཕན་ཚུན་
ལག་པ་བཅངས་པས་ཚིམ་པའི་ཁྱད་དགའི་བདེ་བ་ལམ་དུ་བྱེད་པ་རྣལ་འབྱོར་རྒྱུད།
སུམ་ཅུ་རྩ་གསུམ་པ་མན་ཆད་དབང་པོ་གཉིས་སྤྲོད་ཀྱིས་ཚིམ་པའི་ཆགས་པའི་གཉེན་
པོར་ལྷ་ཕོ་མོ་ཕན་ཚུན་སྙོམས་པར་འཇུག་པས་ཚིམ་པའི་ལྷན་ཅིག་སྐྱེས་དགའི་བདེ་བ་
ལམ་དུ་བྱེད་པ་རྣལ་འབྱོར་ཆེན་པོའི་རྒྱུད་གསུངས་སོ། །
གཉིས་པ་གང་ཟག་རིགས་བཞིའི་སྒོ་ནས་དབྱེ་བ་ནི། མི་རིགས་བཞི་རྗེས་
སུ་བཟུང་བའི་ཕྱིར་རྒྱུད་སྡེ་བཞི་གསུངས་ཏེ། བྲམ་ཟེའི་རིགས་ཁྲུས་དང་གཙང་སྦྲ་ལ་
དགའ་བ་དཀའ་ཐུབ་དང་དཀའ་སྤྱད་ཀྱིས་གྲོལ་བར་བལྟ་ཞིང། རིགས་གཙོ་བོར་འཛིན་
ལ་བཟླས་བརྗོད་དང་སྦྱིན་སྲེག་གིས་གྲོལ་བར་ལྟ་བ་དག་རྗེས་སུ་བཟུང་བའི་དོན
་དུ་བྱ་
རྒྱུད། རྗེ་རིགས་དཀའ་ཐུབ་དཀའ་སྤྱད་དྲག་པོ་མི་ནུས་ཤིང་སྨད་པའི་ལས་ལ་མི་འཇུག་
པ་རྣམས་ལ་ཕྱིའི་གཙང་སྦྲ་ལ་སོགས་སྨད་ནས་ནང་ཐབས་ཤེས་ཀྱི་རྣལ་འབྱོར་དང་ཕྱིའི་
བྱ་བ་གཉིས་ཀ་སྟོན་པ་སྤྱོད་རྒྱུད། རྒྱལ་རིགས་དཀའ་སྤྱད་མི་ནུས་ཤིང་འདོད་ཡོན་ལྔའི་
བདེ་བ་ལ་སྤྱོད་པ་རྣམས་རྗེས་སུ་བཟུང་བའི་དོན་དུ་རྣལ་འབྱོར་གྱི་རྒྱུད། དམངས་རིགས་
3

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཡ༽
གཙང་མི་གཙང་མེད་པར་ཐམས་ཅད་ཟ་ཞིང་བྱ་བ་ངན་པ་ཐམས་ཅད་བྱེད་པ་རྣམ་རྟོག་
ཤས་ཆུང་བ་དག་ལ་རྣམ་པར་མི་རྟོག་པའི་སྒོ་ནས་ཤ་ལྔ་བདུད་རྩི་ལྔ་ལ་སོགས་པ་ཟ་ཞིང་
སྨད་པའི་ལས་རྣམས་དགོངས་པའི་ཚིག་གིས་སྟོན་པ་བླ་མེད་ཀྱི་རྒྱུད་རྣམས་བསྟན་ཏོ། །
གསུམ་པ་སྤང་བྱ་ཉོན་མོངས་བཞིའི་སྒོ་ནས་དབྱེ་བ་ནི། རབ་ཏུ་སྒྲོན་གསལ་ལས། དེ་ལ་
རབ་དང་འབྲིང་གི་གཏི་མུག་གི་རིགས་ཅན་ལ་དགོངས་ཏེ་བྱ་བའི་རྒྱུད་བསྟན་ཏོ།
མུག་དམན་པའི་རིགས་ཅན་རྣམས་ལ་སྤྱོད་པའི་རྒྱུད་བསྟན་ཏོ། །དམན་པ་དང་བར་མའི་
འདོད་ཆགས་དང་གཏི་མུག་གི་རིགས་ཅན་རྣམས་ལ་རྣལ་འབྱོར་གྱི་རྒྱུད་བསྟན་ཏོ། །
འདོད་ཆགས་དང་ཞེ་སྡང་དང་གཏི་མུག་རབ་ཀྱི་རིགས་ཅན་རྣམས་ལ་རྣལ་འབྱོར་གྱི་བླ་
མའི་རྒྱུད་དོ། །རབ་ཀྱི་རབ་ཀྱི་འདོད་ཆགས་དང་ཞེ་སྡང་གཏི་མུག་གི་རིགས་ཅན་རྣམས་
ལ་རྣལ་འབྱོར་མའི་རྒྱུད་བསྟན་ཏོ། །ཞེས་སོ། །བཞི་པ་དབང་པོ་རྣོ་རྟུལ་གྱི་སྒོ་ནས་དབྱེ་
བ་ནི། གུར་ལས། དམན་པ་རྣམས་ལ་བྱ་བའི་རྒྱུད། །བྱ་བའི་རྣལ་འབྱོར་དེ་ལྟག་ལ། །
སེམས་ཅན་མཆོག་ལ་རྣལ་འབྱོར་མཆོག །རྣལ་འབྱོར་བླ་མེད་དེ་ལྟག་ལ། །ཞེས་པས་
གང་ཟག་དབང་པོ་ཐ་མ་བློ་དམན་པ་རྣམས་ཕྱིའི་བྱ་བ་ཁྲུས་ལ་སོགས་པ་ལ་དགའ་བ་
ཡིན་ལ་དེའི་དོན་དུ་ཕྱིའི་བྲིས་སྐུ་ལ་སོགས་པ་ལྷར་དམིགས་ནས་གཙང་སྦྲ་ལ་སོགས་
།གཏི་
';
པའི་བྱ་བ་སྟོན་པ་བྱ་རྒྱུད་དང༌། གང་ཟག་དེ་བས་མཆོག་རང་དང་དེ་ལས་ཕྱི་རོལ་དུ་ལྷར་
དམིགས་པ་ལ་སྤྱོད་པ་ལ་སྤྱོད་རྒྱུད། དེ་བས་ཀྱང་གང་ཟག་བློ་རྣོ་བ་རང་དང་ཡེ་ཤེས་ཀྱི་
ལྷ་རོ་གཅིག་ཏུ་དམིགས་པའི་ཏིང་ངེ་འཛིན་ཁོ་ན་གཙོར་སྤྱོད་པ་ལ་རྣལ་འབྱོར་རྒྱུད། དེ་
ལས་ཀྱང་གང་ཟག་མཆོག་ཏུ་གྱུར་པ་བློ་རྣོ་བ་ཏིང་ངེ་འཛིན་གྱི་ཁྱད་པར་གོང་ན་མེད་པ་ལ་
ཀྱི་སྒོ་ནས་དབྱེ་བ་ནི། གཉིད་སད་པའི་བག་ཆགས་ཀྱི་དབང་གིས་རགས་པ་ཕྱིའི་དོན་དུ་
སྤྱོད་པ་དེའི་དོན་དུ་བླ་མེད་ཀྱི་རྒྱུད་གསུངས་སོ། །ལྔ་པ་གནས་སྐབས་བཞིའི་བག་ཆགས་

ཀྱཻ་རྡོར་རྒྱ་ཆེར་འགྲེལ་རྒྱུད་དོན་བདེ་བླག་ཏུ་རྟོགས་བྱ།
ཞེན་པ་ལ་བྱ་བ་དང༌། སྤྱོད་པའི་རྒྱུད། རྨི་ལམ་གྱི་བག་ཆགས་ཀྱི་དབང་གིས་སེམས་ཀྱི་
སྣང་བ་ཙམ་དུ་ཞེན་པ་ལ་རྣལ་འབྱོར་གྱི་རྒྱུད། གཉིད་མཐུག་པོ་ལོག་པའི་བག་ཆགས་ཀྱི་
དབང་གིས་ཕྱིའི་རྟོག་པ་ཐམས་ཅད་ནུབ་པ་མི་རྟོག་པར་ཞེན་པ་ལ་རྣལ་འབྱོར་མ་རྒྱུད།
བཞི་པའི་ཁག་ཆགས་ཀྱི་དབང་གིས་བདེ་བར་ཞེན་པ་ལ་རྣལ་འབྱོར་རྗེས་རིག་གི་རྒྱུད་
གསུངས་སོ། །དྲུག་པ་ཐུན་མོང་དུས་མཚམས་ཀྱི་སྒོ་ནས་དབྱེ་བ་ལ་གཉིས་ཀྱི། དང་པོ་
ཐུན་མཚམས་བཞིའི་དབྱེ་བ་ནི། དྲི་མེད་འོད་ལས། འདིར་ཐུན་དང་པོའི་མངོན་མཚམས་
ལ་རྒོད་པའི་རྒྱུད་དོ། །ཐུན་གསུམ་པའི་མངོན་མཚམས་ལ་བལྟ་བའི་རྒྱུད་དོ། །ཐུན་ལྔ་
པའི་མངོན་མཚམས་ལ་ནུ་མ་ལ་རེག་པའི་རྒྱུད་དོ། །ཐུན་བདུན་པའི་མངོན་མཚམས་ལ་
ལག་པ་འཛིན་པའི་རྒྱུད་དེ། དེ་ལྟར་རྒྱུད་སྡེ་རྣམ་པ་བཞིའོ་ཞེས་སོ། །
གཉིས་པ་དུས་བཞིའི་སྒོ་ནས་དབྱེ་བ་ནི། ནག་པོ་པའི་གསང་བའི་དེ་ཁོ་ན་
ཉིད་གསལ་བ་ལས། དུས་ནི་རྣམ་བཞིའི་དབྱེ་བ་ལས། །རྒྱུད་ནི་རྣམ་པ་བཞིར་གསུངས་
ཏེ༑ ༑ཞེས་གསུངས་ལ། དུས་བཞི་ནི། རྫོགས་ལྡན་དང༌། གསུམ་ལྡན་དང༌། གཉིས་
ལྡན་དང༌། རྩོད་ལྡན་དང་། དུས་བཞི་ཡོད་པའི་དབང་གིས་བྱ་བ། སྤྱོད་པ། རྣལ་འབྱོར།
རྣལ་འབྱོར་བླ་ན་མེད་པ་དང་བཞིར་དབྱེ་བའོ། །གསུམ་པ་ཁྱད་པར་བླ་མེད་ཀྱི་དབྱེ་བ་ནི།
རྣལ་འབྱོར་ཆེན་པོ་ལ་དབྱེ་ན། རང་བཞིན་དང་བཏགས་པའི་རྒྱུད་གཉིས་ལས། དང་པོ་
ནི༑ རྒྱུ། ཐབས། འབྲས་བུའི་རྒྱུད་གསུམ་མོ། །གཉིས་པ་ནི་ཐབས་ཀྱི་རྒྱུད་ དང་ ཤེས་
རབ་ཀྱི་རྒྱུད་དོ། །དེའང་རྒྱ་ཆེ་བའི་དེ་ཁོ་ན་ཉིད་གཙོར་སྟོན་ཅིང་སྐྱེས་པ་དང་རང་གི་སྡེ་པ་
འདུལ་བའི་ཕྱིར་ལྷ་ཕོའི་རྣམ་པ་དང༌། ཕུང་ཁམས་སྐྱེ་མཆེད་ཀྱི་རྣམ་པར་དག་པ་དང༌།
འཇིག་རྟེན་དང་མཐུན་པའི་ལྷའི་རྣམ་པ་སྟོན་པ་ནི་ཐབས་དང་། གང་ཟབ་པ་ཉིད་དང་།
བུད་མེད་དང་མུ་སྟེགས་ཅན་འདུལ་བའི་ཕྱིར། དེ་དག་དང་རྗེས་སུ་མཐུན་པའི་ལྷ་མོའི་
5

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཡ༽
རྣམ་པ་མང་པོའི་དཀྱིལ་འཁོར་དང༌། རྩ་དང་བྱང་ཆུབ་སེམས་ཀྱི་རྣམ་པར་དག་པ་དང༌།
འཇིག་རྟེན་དང་འགལ་བའི་ལྷའི་རྣམ་པ་གཙོར་སྟོན་པ་ནི་ཤེས་རབ་ཀྱི་རྒྱུད་དོ་ཞེས་སོ། །
གསུམ་པ་ལ་གཉིས་ཀྱི་དང་པོ། མུ་སྟེགས་རྗེས་སུ་བཟུང་བའི་དོན་དུ་བཞིར་གྲངས་ངེས་
པ་ནི། མུ་སྟེགས་གཏི་མུག་ཅན་ཚངས་པའི་རྗེས་སུ་འབྲངས་ནས་གཙང་སྦྲ། སྦྱིན་སྲེག །
ཁྲུས། བསྙུང་གནས་ལ་སོགས་པའི་དཀའ་ཐུབ་ཆོས་སུ་སྨྲ་བ། རིགས་ལ་མངོན་པར་
ཞེན་པ་དེ་རྣམས་གདུལ་བའི་ཕྱིར་བྱ་རྒྱུད། ཞེ་སྡང་ཅན་ཁྱབ་འཇུག་གི་རྗེས་སུ་འབྲངས་
ནས་འཚེ་བ་ཆོས་སུ་སྨྲ་བ་རྣམས་གདུལ་བའི་ཕྱིར། དྲག་པོའི་ལས་ཤས་ཆེར་སྟོན་པ་སྤྱོད་
པའི་རྒྱུད། འདོད་ཆགས་ཅན་དབང་ཕྱུག་ལྷར་འཛིན་པ། འདོད་ཆགས་ཤས་ཆེ་བ་ཤ་ལྔ་
བདུད་རྩི་ལྔ་ཟ་བ་ཁྱི་དང་བ་གླང་གི་བརྟུལ་ཞུགས་ལ་སོགས་པ་དེ་དག་གིས་གྲོལ་བར་
བལྟ་བ་གདུལ་བའི་དོན་དུ་ བླ་མེད་ཀྱི་རྒྱུད་གསུངས། ཡང་རྐྱེན་མཉམ་པ་སྐབས་ཀྱི་
སྟོབས་ཀྱིས་གསུམ་གའི་ རྗེས་ སུ་འབྲངས་ནས་གསུམ་ག་ཆོས་སུ་སྨྲ་བ། སློབ་དཔོན་
གསུམ་པོ་དེ་གང་སྟོན་པ་དང་འཕྲད་པ་དེ་དང་རྗེས་སུ་མཐུན་པར་སློབ་པ་དེ་དག་རྗེས་སུ་
བཟུང་བའི་ཕྱིར་རྣལ་འབྱོར་གྱི་རྒྱུད་གསུངས་སོ། །ཞེས་རབ་འབྱོར་བསྐྱངས་དང༌། ཀུན་
དགའ་སྙིང་པོ་སོགས་བཞེད་དོ་ཞེས་རྗེ་བཙུན་གསུང་ངོ་། །
ནང་པའི་གྲུབ་མཐའ་བཞི་ལ་ལྟོས་ནས་བཞིར་གྲངས་ངེས་པ་ནི། སངས་
རྒྱས་པའི་གྲུབ་མཐའ་བཞི་སྟེ། བྱེ་བྲག་ཏུ་སྨྲ་བ་ཕྱི་རོལ་གྱི་དོན་བདེན་པ་དང་བརྗོད་དུ་
མེད་པའི་བདག་འདོད་པ་བཞིན་མདུན་དུ་རས་བྲིས་བཀྲམ། ཡེ་ཤེས་སེམས་དཔའ་སྤྱན་
དྲངས། དེའི་ཐུགས་ཀར་སྔགས་ཕྲེང་བཀོད་དེ། བདག་ཁྲུས་དང་གཙང་སྦྲ་དང་ལྡན་པས་
སྔགས་བཟླས་ཤིང་དངོས་གྲུབ་ལེན་པ་བྱ་རྒྱུད། ཡང་མདོ་སྡེ་པ་སྣང་བ་ཐམས་ཅད་ཤེས་
པ་ཡིན་ཡང་གཟུང་འཛིན་གཉིས་འདོད་པ་ལྟར་བདག་དམ་ཚིག་སེམས་དཔར་བསྐྱེད།
6

ཀྱེ་རྡོར་རྒྱ་ཆེར་འགྲེལ་རྒྱུད་དོན་བདེ་བླག་ཏུ་རྟོགས་བྱ།
མདུན་དུ་ཡེ་ཤེས་སེམས་དཔའ་སྤྱན་དྲངས། དེའི་ཐུགས་ཀར་སྔགས་བཀོད་དེ་ཟློ་བ་
གྲོགས་པོ་ལྟ་བུ་ལ་དངོས་གྲུབ་ལེན་པ་སྤྱོད་རྒྱུད། ཡང་སེམས་ཙམ་པ་ཕྱི་རོལ་གྱི་དོན་
བདེན་ པ་ མེད་ ཀྱང་གཟུང་ འཛིན་གཉིས་མེད་ ཀྱི་ རང་ རིག་བདེན་པར་འདོད་པ་ལྟར་
བདག་ དམ་ ཚིག་ སེམས་ དཔར་ བསྐྱེད། ཡེ་ཤེས་པ་བཅུག །སྔགས་ བཟླས་ འཇུག་ ཡེ་
ཤེས་སེམས་དཔའ་གཤེགས་ སུ་ གསོལ་བ་རྣལ་འབྱོར་རྒྱུད། དབུ་མ་པ་ ཀུན་རྫོབ་ཏུ་
གཟུང་འཛིན་གཉིས་སུ་སྣང་ཡང་དོན་དམ་པར་གང་ཡང་བདེན་པར་མི་འདོད་པ་ལྟར་
དམ་ཚིག་སེམས་དཔའ་བསྐྱེད། ཡེ་ཤེས་སེམས་དཔའ་བཅུག་ནས་གཤེགས་སུ་གསོལ་
བའི་ཆོ་ག་མི་བྱེད་པ་བླ་མེད་ཀྱི་རྒྱུད་དེ། བསྐྱེད་ཆོག་མི་འདྲ་བ་བཞིས་རྒྱུད་སྡེ་བཞིར་
བཞག་གོ་ཞེས་གྲག་གོ །བཞི་པ་ལ་གཉིས་ཀྱི། དང་པོ་སྤྱིའི་རྣམ་གྲངས་དང་ངེས་ཚིག་ནི་
རྡོ་རྗེ་ཐེག་པ་དང་གསང་སྔགས་དང༌། འ